241 



k o z u n k. Ugy hiszem, ez az utóbbi tény kétségtelen bizonyítéka 

 annak, hogy a Macrospalaxok n y u g a t r ó 1, a Fekete-tenger nyugati 

 partvidékeiről Dél-Oroszországon át vándoroltak be Ciscaucasiába, úgy 

 hogy a nyugat-ázsiai faj, vagyis a kirgiz pusztákon 

 is elterjedt Sp. giganteus, alapjában véve európai 

 eredetű. 



Ennek megállapítása mindenképen nevezetes, mert egy újabb 

 adattal gyöngíti azt a még mai nap is uralkodó véleményt, hogy Európa 

 egész állatvilága ázsiai eredetű. A Spalax giganteus kétségtelenül igazolja, 

 hogy bizonyos korszakokban Ázsiába is benyomultak az európai fajok. 



A Macrospalaxok származásának és elterjedésének még egy, szerin- 

 tem ugyan nem valószínű, de elvégre nem lehetetlen módjára kell 

 rámutatnom. Ugyanis, ha idővel esetleg kiderülne, hogy az az alak, a 

 melyet Nehring Spalax kirgisorum néven írt le s a melyet én az észak- 

 syriai alakkal (Spalax intermcdius Nhrg) tartok azonosnak, valóban 

 előfordul a kirgiz pusztákon, akkor szóba jöhetne az a lehetőség, hogy 

 a Sp. kirgisorum, mint a palesztinai Sp. Ehrenbergi-nek oldalhajtása, 

 Perzsián át jutott a kirgiz pusztákra s itt azután a törzsfejlődés folya- 

 mán létrehozta a Macrospalaxok közös ősét, a melyből keletről nyugat 

 felé sugároztak ki a Macrospalaxok mai nap ismeretes fajai. A kérdés 

 ilyetén megoldását azonban nem tartom valószínűnek, mert a Nehring- 

 féle Sp. kirgisorum-ot, alsó metszőfogainak három éles zománczbordá- 

 jánál fogva, a fejlődés erősen kiegyénült végső alakjának tekintem, a 

 mely már nem válik be egy új csoport kiindulásául. De még ha erre 

 nem is vetünk súlvt, ismét azzai a nehézséggel állunk szemben, hogy 

 a Macrospalaxok elterjedési körének keleti részein a legelőhaladottabb, 

 ellenben nyugati részein (Oláhországban, Erdélyben és Bukovinában) a 

 legősibb fajokkal találkozunk, holott, ha a törzsfejlődés valahol Tur- 

 kesztánban indult volna meg, akkor ott mai nap nem volna szabad 

 olyan fejlődési végső alaknak előfordulnia, a milyen az ott kizárólag 

 található Sp. giganteus, hanem valamilyen a Sp. kirgisorum-hoz hasonló 

 alaknak kellene honosnak lennie. 



A mit fentebb a Spalax-í aj ok származásáról előadtam, annak velejét 

 az alábbi graphiconban törekedtem áttekinthetően összefoglalni. Ez a 

 kis vázlat a maga szerény formájában korántsem árulja el, mennyi 

 gyötrő kétséggel párosult elmélkedés s mily beható vizsgálódás ered- 

 ménye, de végre is az egyetlen megoldás, a melyet ismereteink mai 

 állása mellett elfogadhatónak vélek. Hogy minden részletében tökéle- 

 tes legyen, azt magam sem remélem, de hogy alapelveiben helyes, azt 

 erősen hiszem. 



Méhely I,.: A földi kutyák fájni. 1" 



